
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 934 

10 Νοεμβρίου 1995 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ^ΦΙ 21/1735 

Καθορισμός των ορίων του αιγιαλού και δημιουργία ζώνης 

παραλίας στη θέση «Ανθηδώνα» Κοινότητας Λουκισίων 

Νομού Εύβοιας. 

Ο ΠΕΡ/ΚΟΣ ΔΙΕΥΘΥΝΤΗΣ Ν. ΕΥΒΟΙΑΣ 
Έχοντας υπόψη : 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: α) Του άρ¬ 
θρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παρ. 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τ.Β ) 
κοινής απόφασης των Υπουργών Προεδρίας Κυβερνή- 
σεως και Οικονομικών «Αναμόρφωση Συλλογικών Οργά¬ 
νων Γνωμοδοτικής και Αποφασιστικής Αρμοδιότητας του 
Υπουργείου Οικονομικών». 

3. Την από 27.9.95 έκθεση της επιτροπής καθορισμού 
των ορίων του αιγιαλού και παραλίας και θέσεων αμμολη- 
ψίας», που καθόρισε τα όρια του αιγιαλού παραλίας, και 
παλ. αιγιαλού στην περιοχή «Ανθηδώνα» κοινότητας Λου¬ 
κισίων και το από Ιανουάριου 1995 με κλίμακα 1:500 το- 
πογραφικό διάγραμμα της τοπογράφου μηχανικού Αργυ- 
ρώς Κοντοπούλου που θεωρήθηκε την 13.4.1995 από το 
ΓΠΜ/Δ.Τ.Υ. της Νομαρχίας Εύβοιας και συνοδεύει την 
έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο 544.5/401/95/838/13.7.95 
έγγραφό του. 

5. Τις διατάξεις του άρθρου 1 της παρ. 1 του Ν. 3200/ 
1955 (ΦΕΚ 97/Α71955) «περί διοικητικής αποκεντρώ- 
σεως» όπως τροποποιήθηκαν και συμπληρώθηκαν μετα¬ 
γενέστερα β. της παρ. 6 άρθρου 1 Π.Δ. 71/84 «περί μετα¬ 
βίβασης αρμοδιοτήτων του Υπ. Οικονομικών οτους Νο¬ 
μάρχες γ. των άρθρων 3,39,52 του Ν. 2218/94 «περί 
ίδρυσης Νομαρχιακής αυτ/σης, όπως τροποποιήθηκαν με 
τα άρθρα 1,4,6 του Ν. 2240/94 δ. του άρθρου 9 του Π.Δ. 
551/88 «περί οργανισμού Νομαρχιών» και 284/88 «περί 
οργανισμού Υπ. Οικονομικών, αποφασίζουμε: 

1. Επικυρώνουμε την από 27.9.1995 έκθεση της Επι¬ 


τροπής καθορισμού των ορίων του αιγιαλού και παραλίας 
και θέσεων αμμοληψίας, καθώς και το από Ιανουάριο 
1995 τοπονραφικό διάγραμμα, που τη συνοδεύει, το 
οποίο συντάχθηκε από την Αργυρώ Κοντοπούλου, τοπο¬ 
γράφο μηχανικό με κλίμακα 1:500 και θεωρήθηκε την 
13.4.1995 από το ΓΠΜ/Δ.Τ.Υ. της Νομαρχίας Εύβοιας, 
επί του οποίου η πιο πάνω Επιτροπή, με κόκκινη γραμμή 
καθόρισε τα όρια του αιγιαλού στη θέση «Ανθηδώνα» κοι¬ 
νότητας Λουκισίων Ν. Εύβοιας με κίτρινη γραμμή τα όρια 
της παραλίας και με μπλέ γραμμή τα όρια του παλαιού αι- 
γιαλού στην ίδια θέση, 

Η απόφαση αυτή, μαζί με την έκθεση της επιτροπής και 
το διάγραμμα που προαναφέραμε, να δημοσιευθούν στην 
Εφημερίδα της Κυβερνήσεως. 

Χαλκίδα, 24 Οκτωβρίου 1995 

Ο Περ/κός Διευθυντής 
ΠΑΝΑΓΙΩΤΗΣ ΑΛΕΞΟΠΟΥΛΟΣ 


ΕΚΘΕΣΗ 

Επιτροπής Καθορισμού Ορίων Αιγιαλού Παραλίας και θέ¬ 
σεων Αμμοληψίας (Επανεξέτασις). 

Για τον καθορισμό το πρώτον των ορίων του αιγιαλού 
στη θέση «Ανθηδώνα» Κοινότητας Λουκισίων Ν. Εύβοιας 
μπροστό από την ιδιοκτησία ΠΑΡ. ΟΙΚΟΔ. ΣΥΝ/ΣΜΟΥ 
ΥΠΑΛΛΗΛΩΝ ΥΠ. ΓΕΩΡΓΙΑΣ «Η ΕΣΤΙΑ» ΣΥΝ Π.Ε. 

Στη Χαλκίδα σήμερα 27.9 95 ημέρα Τετάρτη οι υπογρα- 
φόμενοι: 

1) Παγωνέτα θραβόλου, ΠΕ/Α Φοροτεχνικών, Προϊστ. 
Κτημ. Υπηρεσίας, σαν Πρόεδρος. 

2) Αθηνά Μπούρικα, ΠΕ/Γ Μηχανικών, υπάλληλος 
Κτημ. Υπηρεσίας, σαν μέλος. 

3) Χρήστος Καρβούνης, υποπλοίαρχος Λ.Σ. νομ. Ανπ/τή 
Λιμεν. Χαλκίδας, κωλυωμένου του τακτικού μέλους σαν 
μέλος που αποτελούμε την «Επιτροπή καθορισμού ορίων 
αιγιαλού και παραλίας και θέσεων αμμοληψίας», η σύν¬ 
θεση της οποίας έχει καθορισθεί με την 0.208/181/ 
28.4.82 κοινή απόφαση Υπουργών Προεδρίας της Κυβέρ¬ 
νησης και Οικονομικών και με την αριθ. Φ121/497/95 
απόφαση Περ. Δ/ντή, που συγκλήθηκε με την αριθ. 

Φ121/1333/22.9.95 πρόσκληση του Προέδρου της, με¬ 
ταβήκαμε επί τόπου στην περιοχή που προαναφέραμε την 
27.9.95. 

Αφού Λώβαμε υπόψη: 

1) Το από 14.3.95 έγγραφο του Οκοδ. Συν/σμού Υπαλ¬ 
λήλων Υπουργείου Γεωργίος δια του οποίου ζητείται ο κα¬ 
θορισμός των ορίων αιγιαλού στην παραπάνω περιοχή. 

2) Το από Ιανουάριο 1995 με κλίμακα 1:500 τοπογρα- 
φικό διάγραμμα της τοπογρ. Μηχανικού Αργυρώς Κοντο- 
πούλου σε τρεις (3) πινακίδες που ελέγχθηκε για την ακρί¬ 
βεια της αποτύπωσης την 3.4.95 και θεωρήθηκε από το 
ΓΠΜ/Δ.Τ.Υ. της Νομαρχίας Εύβοιας την 13.4.95 όπως 
ορίζει το άρθρο 20 του Ν. 719/77. 

3) Τις διατάξεις του Α.Ν. 2344/40 όπως αυτός τροπο¬ 
ποιήθηκε καθώς και την σχετική Δικαστηριακή και Διοικη¬ 
τική Νομολογία, 

4} Την από επιτόπιο μετάβαση σχηματισθείσα αντίληψη 
για το πλάτος της βρέχόμενης ζώνης της ξηράς και άλλα 
συναφή στοιχεία δηλ: 

α) Περιγραφή της μορφολογίας της περιοχής (βραχώ¬ 
δης, πεδινή, περίπου κλίση εδάφους, καταπτώσεις, βλά¬ 
στηση, προσχωσιγενές έδαφος, ενδείξεις μεταβολής του 
αιγιαλού, ύπαρξη ή μη παλαιού αιγιαλού κ.λπ.). 

β) Κατάσταση της ακτής (διαβρώσεις, προσχώσεις, 
εκτελεσθέντα έργα κ.λπ.). 

γ) Κατάσταση θαλάσσιου χώρου (βάθη, ξέρες, ύφαλοι, 
ανάπτυγμα πελάγους). 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, έν¬ 
σταση και συχνότητα πνεόντων ανέμων, ύψος κύματος 
κ.λπ). 


5) Λοιπά στοιχεία που έλαβε υπόψη η Επιτροπή, όπως 
παλιά διαγράμματα, μαρτυρικές καταθέσεις, τίτλος ιδιο¬ 
κτησίας, έγγραφα Γ.Ε.Ν., προηγούμενοι καθαρισμοί σε 
γειτονική περιοχή κ.λπ. καθώς και τα συμπεράσματα που 
εξήχθηκαν κατά την κρίση της Επιτροπής. 

6) Την με αρ. 544.5/401 /95/13.7.95 γνωμοδότηση του 
ΓΕΝ επί της από 13.4.95 Έκθεσης Επιτροπής και των συ¬ 
νοδευτικών αυτής διατ/των, αποφασίζει: 

1) Καθορίζει επί του παραπάνω τοπογραφικού διαγράμ¬ 
ματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2....35 της οποίας οι κορυφές εξα¬ 
σφαλίζονται με ουν/νες από το κρατικό τριγωνομετρικό 
δίκτυο. 

β) Την οριογραμμή της παραλίας με κίτρινη πολυγωνική 
γραμμή 1',2'....35' σε απόσταση 10 μ. από αυτήν του αι- 
γιαλοϋ γιατί δεν εξυπηρετούνται οι σκοποί του άρθρου 7 & 
1 του Α.Ν. 2344/40. Οι κορυφές της εξασφαλίζονται με 
συν/νες από το κρατικό τριγωνομετρικό δίκτυο. 

2) Αποφαίνεται ότι υπάρχει παλαιός αιγιαλός και καθο¬ 
ρίζει τούτον με συνεχή κυανή πολυγωνική γραμμή 
1",2",3"4" της οποίας οι κορυφές εξασφαλίζονται με 
συν/νες από το κρατικό τριγωνομετρικό δίτκυο. 

3) Δεν εξαιρούνται τα χτίσματα που βρίσκονται στη ζώνη 
της παραλίας. 

Η Πρόεδρος 
ΠΑΓ. ΘΡΑΒΑΛΟΥ 

Τα μέλη 

Αθ. ΜΠΟΥΡΙΚΑ ΧΡΗΣΤΟΣ ΚΑΡΒΟΥΝΗΣ 






































ιηκ>Η>»Ι | 


9153 
























































9156 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















